Document ID: 32008R0075

UREDBA SVETA (ES) št. 75/2008
z dne 28. januarja 2008
o spremembah Uredbe (ES) št. 1207/2001 o postopkih za olajšanje izdajanja ali izdelave dokazil o poreklu in izdajanju nekaterih dovoljenj za pooblaščenega izvoznika v Skupnosti v skladu z določbami, ki urejajo preferencialno trgovino med Evropsko skupnostjo in nekaterimi državami
(Besedilo velja za EGP)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 133 Pogodbe,
ob upoštevanju predloga Komisije,
ob upoštevanju naslednjega:
(1)
Uredba (ES) št. 1207/2001 (1), določa predpise za podporo pravilnemu izdajanju ali izdelavi dokazil o poreklu v zvezi z izvozom izdelkov iz Skupnosti v okviru njenih preferencialnih trgovinskih odnosov z nekaterimi tretjimi državami.
(2)
Za zagotovitev pravilnega navajanja porekla materialov, ki se uporabljajo pri izdelavi izdelkov s poreklom iz Skupnosti, je treba spremeniti Prilogi III in IV k Uredbi (ES) št. 1207/2001.
(3)
Uredbo (ES) št. 1207/2001 je zato treba ustrezno spremeniti -
SPREJELA NASLEDNJO UREDBO:
Člen 1
Uredba (ES) št. 1207/2001 se spremeni, kakor sledi:
1.
Priloga III se nadomesti z besedilom iz Priloge I k tej uredbi.
2.
Priloga IV se nadomesti z besedilom iz Priloge II k tej uredbi.
Člen 2
Izjave dobavitelja za izdelke, ki nimajo statusa preferencialnega porekla, izdelane pred začetkom veljavnosti te uredbe, ostanejo veljavne še naprej.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. januarja 2008

Labels: 3